**Zápis zo zasadnutia Prezídia ZŠK SR**

**dňa 12. 12. 2022**

**Miesto: online**

**Prítomní: Mgr. Juraj** Štaudinger, Mgr. Ivan Kočajda, Bc. Jozef Adamuščin,

Ing. Diana Hausknechtová PhD., Mgr. Igor Lengvarský, Ing. Pavel Tamáši

**Ospravedlnený:** Štefan Pongrácz

**Hostia:**  Ondrej Bihari, JUDr. Peter Papáček

**1. Otvorenie**

Mgr. Juraj Štaudinger privítal prítomných, otvoril zasadnutie a prečítal návrh programu zasadnutia.

**Program:**

1. Otvorenie
2. Kontrola plnenia úloh
3. Školenie rozhodcov – Neapol, Taliansko 2023
4. Návrh na delegáta FCI – Mondioring club Slovensko – Barbora Radochová
5. Návrh na delegáta FCI – Združenie kynológov záchranárov SR – MVDr. Jana Mackových
6. Kalendár kynologických akcií
7. Správa o hospodárení od posledného zasadnutia prezídia
8. Vyúčtovanie reprezentácie – MS FCI-FH, Poľsko
9. Žiadosť o dodatočný finančný príspevok na Kvalifikačný pretek – MKK Brezno (393,52 €)
10. Žiadosť o poskytnutie finančného príspevku – KK Nitrica (Program podpory ZO)
11. Výstava psov o. z. – manažment (Hausknechtová, Kališíková, Kočajdová, Babiaková Piatrová)
12. Rozdelenie úvodníkov – Noviny kynológov 2023
13. Nehnuteľnosť
14. Nové ZO: KK Ramaon, KK Čaňa, Tatrydog Kežmarok, znovuzaradenie: Klub branného viacboja kynológov SR
15. Rôzne
16. Záver

**Uznesenie č. 46/2022**

**Prezídium ZŠK SR jednomyseľne schvaľuje program zasadnutia, Mgr. Štaudinger navrhol za zapisovateľku p. Babiakovú Piatrovú.**

**2. Kontrola plnenia úloh**

**Uznesenie č. 5/2022** – Návrh vykonávacieho predpisu o presune figurantov v rámci výkonnostných tried, ktorý bude predložený na Zjazde ZŠK SR. Zodpovední: Rudolf Danek, Ondrej Bihari.

Uznesenie č. 5/2022 sa vypúšťa – prejednávané v uznesení č. 47/2022

**Uznesenie č. 47/2022** – Školenia V+F a presuny figurantov medzi jednotlivými triedami.

Pán Jaroslav Vnenčák pripraví materiál – návrh vykonávacie predpisu ohľadom školení a presunov figurantov medzi triedami v spolupráci s pánom Tamášim a Biharim.

Plní sa – ostáva v platnosti.

**Uznesenie č. 28/2022** - Rozdelenie funkcií v prezídiu (prezident, viceprezident, predseda výcvikovej komisie, členovia výcvikovej komisie)

Schválené – vypúšťa sa

**Uznesenie č. 29/2022** - Reprezentácia na MS WUSV a MS FCI a nákup oblečenia.

Schválené – vypúšťa sa

**Uznesenie č. 30/2022** - Výber adeptov na rozhodcov podľa NSP a MSP a školenia rozhodcov.

Boli navrhnutý adepti na rozhodcov podľa MSP a podľa NSP, ktorí budú telefonicky kontaktovaní s cieľom zistenia záujmu o funkciu rozhodcu. Následne adepti do 16.01.2022 zašlú doklady podľa

Smernice pre adeptov na rozhodcov. Koncom januára sa uskutoční úvodné stretnutie adeptov v Lučenci.

Plní sa – ostáva v platnosti

**Uznesenie č. 31/2022** - Školenia výcvikár a figurant

Vypúšťa sa – prejednávané v uznesení č. 47/2022

**Uznesenie č. 32/2022** - Národný skúšobný poriadok

Do NSP sa zapracúvajú pripomienky a podnety. Po ukončení procesu pripomienkovania prebehne preškolenie rozhodcov koncom mesiaca február 2023.

Plní sa – ostáva v platnosti

**Uznesenie č. 33/2022** - Správa o hospodárení od posledného zasadnutia Prezídia

Prezídium berie na vedomie – vypúšťa sa

**Uznesenie č. 34/2022** - Správa o sústredení mládeže

Prezídium berie na vedomie – vypúšťa sa

**Uznesenie č. 35/2022** - Kúpa nehnuteľnosti

Splnené – vypúšťa sa

**Uznesenie č. 36/2022** - Zabezpečenie nového administrátora www stránky

Na spravovanie www stránky bol oslovený pán Bc. Jozef Králik, ktorý ponuku prijal. Sekretariát zabezpečí odovzdanie hesiel od pôvodného administrátora. Pán Skladan dokončí prácu na kalendári kynologických akcií, následne službu vyfakturuje a správu kalendára odovzdá pánovi Králikovi.

Plní sa – ostáva v platnosti

**Uznesenie č. 37/2022** - Žiadosť o dodatočný finančný príspevok na Kvalifikačný pretek Abrahám (404,30 €)

Splnené – vypúšťa sa

**Uznesenie č. 38/2022** - Žiadosť Slovenského klubu belgických ovčiakov o zápis skúšiek Mondioringu do PP

Splnené – vypúšťa sa

**Uznesenie č. 39/2022** - Založenie „Slovenského klubu nemeckých ovčiakov“

Prezídium berie na vedomie – vypúšťa sa

**Uznesenie č. 40/2022** - Nové ZO

Splnené – vypúšťa sa

**Uznesenie č. 41/2022** - Pán Lengvarský informoval o plánovanom zákaze úderu palicou pri skúškach z výkonu. Po oficiálnom vyjadrení FCI bude zákaz zapracovaný do NSP a MSP.

Prezídium berie na vedomie – vypúšťa sa

**Uznesenie č. 42/2022** - Pán Lengvarský vyjadril požiadavku na zmenu predpísaného minimálneho veku na splnenie skúšky BH/VT z 15 na 12 mesiacov.

Schválené – vypúšťa sa

**Uznesenie č. 43/2022 – Schválenie programu zasadnutia Prezídia ZŠK SR zo dňa 4.10.2022**

**Schválené – vypúšťa sa**

**Uznesenie č. 44/2022 -**  Kúpa nehnuteľnosti na Partizánskej ceste 112, Banská Bystrica

Schválené – vypúšťa sa

**Uznesenie č. 45/2022** - Nákup notebooku pre sekretariát ZŠK SR

Schválené – vypúšťa sa

**3. Školenie rozhodcov – Neapol, Taliansko 2023**

V dňoch 14. – 15. 01. 2023 sa v Taliansku uskutoční seminár rozhodcov FCI.

**Uznesenie č. 48/2022**

Prezídium schválilo účasť pánov Adamuščina, Lengvarského, Tamášiho a pána Dudáša (tlmočník) na seminári a preplatenie poplatku za seminár a cestovného. Účastníci školenia pripravia článok do

NK 1-2/2023.

**4. Návrh na delegáta FCI – Mondioring club Slovensko – Barbora Radochová**

Mondioring club Slovensko predložil návrh na delegovanie zástupcu – pani Barbory Radochovej do komisie FCI pre mondioring.

**Uznesenie č. 49/2022**

Prezídium návrh schválilo. Sekretariát zabezpečí žiadosť o delegovanie cez SKJ a upovedomí Mondioring club Slovensko o povinnosti pripraviť správu zo zasadnutí komisie pre uverejnenie v Novinách kynológov. ZŠK nehradí žiadne náklady spojené s účasťou na zasadnutiach.

**5. Návrh na delegáta FCI – Združenie kynológov záchranárov SR – MVDr. Jana Mackových**

Združenie kynológov záchranárov SR predložilo návrh na delegovanie zástupcu – pani MVDr. Jany Mackových do komisie FCI pre záchranárov.

**Uznesenie č. 50/2022**

Prezídium návrh schválilo. Sekretariát zabezpečí žiadosť o delegovanie cez SKJ a upovedomí Združenie kynológov záchranárov SR o povinnosti pripraviť správu zo zasadnutí komisie pre uverejnenie v Novinách kynológov. ZŠK nehradí žiadne náklady spojené s účasťou na zasadnutiach.

**6. Kalendár kynologických akcií**

**Uznesenie č. 51/2022**

Prezídium ZŠK na základe prijatých žiadostí kynologických klubov schválilo akcie nasledovne:

• 1. Kvalifikačné preteky na Majstrovstvá sveta FCI a WUSV a Majstrovstvá ZŠK SR 2023

Termín: 31. 3. až 2. 4. 2023

Organizátor: KK Abrahám

Rozhodcovia: A: Dušan Majtas, B: Martin Kruiss (AT), C: Jozef Adamuščin

Figuranti: Peter Hošták, Vojtěch Konečný /CZ/, náhradník Peter Ličák

• 2. Kvalifikačné preteky na Majstrovstvá sveta FCI a WUSV a Majstrovstvá SÚCHNO 2023 Termín: 19. 5. až 21. 5. 2023

Organizátor: KK Kežmarok

Rozhodcovia: A: delegovaný dodatočne, B: Jozef Adamuščin, C: Igor Lengvarský

Figuranti: Peter Ličák, Vojtěch Konečný, náhradník Peter Hošták

• Jarné kolo - Kvalifikačné preteky na MS FCI - FH

Termín: 15. 4. až 16. 4. 2023

Miesto: Púchov

Organizátor: KK FDF Dog Training center

Rozhodcovia: Peter Lengvarský, Dušan Majtas

• Majstrovstvá Slovenska SÚCHNO a SKBO podľa SVV3

Termín: 29. 4. až 30. 4. 2023

Miesto: Trenčín

Organizátor: KK Laugaricio

Rozhodcovia: delegovaný dodatočne

• Majstrovstvá Slovenska ZŠK SR podľa SVV3

Termín: 2. 9. až 3. 9. 2023

Miesto: Zbehy

Organizátor: MKK Zbehy

Rozhodcovia: delegovaný dodatočne

• Majstrovstvá Slovenska BVK

Termín: 30.09.2023

Miesto: Prašice

Organizátor: KK Prašice

Rozhodcovia: delegovaný dodatočne

**7. Správa o hospodárení od posledného zasadnutia Prezídia**

Tajomníčka informovala o hospodárení od posledného zasadnutia Prezídia ZŠK SR.

**Uznesenie č. 52/2022**

Prezídium berie informáciu na vedomie.

**8. Vyúčtovanie reprezentácie – MS FCI-FH, Poľsko**

Bolo predložené vyúčtovanie reprezentácie na MS FCI-FH v Poľsku.

**Uznesenie č. 53/2022**

Prezídium vyúčtovanie schválilo. Sekretariát zabezpečí úhradu nákladov.

**9. Žiadosť o dodatočný finančný príspevok na Kvalifikačný pretek – MKK Brezno (393,52 €)**

MKK Brezno predložil žiadosť o dodatočný finančný príspevok na 2. Kvalifikačný pretek uskutočnený v dňoch 3. – 5. 6. 2022 na sumu 393,52 € a faktúru na poháre.

**Uznesenie č. 54/2022**

Prezídium žiadosť schválilo. Sekretariát zabezpečí úhradu.

Prezídium jednomyseľne schválilo, že v budúcnosti nebudú akceptované žiadosti o dodatočné poskytnutie finančných prostriedkov a náklady budú preplácané len vrámci schváleného rozpočtu na akciu.

**10. Žiadosť o poskytnutie finančného príspevku – KK Nitrica (Program podpory ZO)**

ZO chovateľov a priateľov psov Nitrica podala žiadosť o poskytnutie finančného príspevku z dôvodu organizácie kynologickej akcie Pretek o pohár KK Nitrica a 4. kolo VVS cup.

**Uznesenie č. 55/2022**

Prezídium žiadosť schválilo.

**11. Výstava psov o. z. – manažment (Hausknechtová, Kališíková, Kočajdová, Babiaková Piatrová)**

Na základe zmien, ktoré sa uskutočnili v občianskom združení Výstava psov prezídium navrhuje menovať členov manažmentu za ZŠK a to v zložení: Hausknechtová, Kališíková, Kočajdová a Babiaková Piatrová)

**Uznesenie č. 56/2022**

Prezídium návrh schvaľuje.

**12. Rozdelenie úvodníkov – Noviny kynológov 2023**

**Uznesenie č. 57/2022**

Prezídium schválilo rozdelenie úvodníkov nasledovne:

NK 1-2/2023 – Tamáši

NK 3-4/2023 – Hausknechtová

NK 5-6/2023 – Lengvarský

NK 7-8/2023 – Majsniar

NK 9-10/2023 – Adamuščin

NK 11-12/2023 - Štaudinger

**13. Nehnuteľnosť**

Pán Kočajda informoval, že nákup nehnuteľnosti prebehol, katastrom bol povolený návrh na vklad a od 1. 2. 2023 sa kancelária sťahuje do nových priestorov vlastnej nehnuteľnosti na ulici Partizánska cesta 112, Banská Bystrica.

**Uznesenie č. 58/2022**

Prezídium berie informáciu na vedomie

**14. Nové ZO**

Sekretariát predložil nové žiadosti o prijatie do štruktúr ZŠK SR.

KK Ramaon

KK Čaňa

Tatrydog Kežmarok

znovu zaradenie: Klub branného viacboja kynológov SR

**Uznesenie č. 59/2022**

Prezídium prijíma nové ZO do štruktúr ZŠK SR.

**15. Rôzne**

**Bod 1.**

Bol navrhnutý termín 25.03.2023 na konanie konferencie.

**Uznesenie č. 60/2022**

Prezídium návrh schválilo a sekretariát zabezpečí priestory na konanie konferencie.

**Bod 2.**

Prezídium navrhlo odmenu tajomníčke ZŠK SR vo výške 13.teho platu.

**Uznesenie č. 61/2022**

Prezídium návrh schválilo.

**16. Záver**

Mgr. Juraj Štaudinger poďakoval prítomným za účasť a diskusiu a zasadnutie prezídia ZŠK SR ukončil.

Zapísal: Ing. Veronika Babiaková Piatrová

 Overil: Mgr. Juraj Štaudinger

 Prezident ZŠK SR